AIŠKINAMASIS RAŠTAS

Dėl Molėtų rajono savivaldybės aplinkos apsaugos rėmimo specialiosios programos 2019 m. priemonių vykdymo ataskaitos patvirtinimo

 **1. Parengto tarybos sprendimo projekto tikslai ir uždaviniai**

 Molėtų rajono savivaldybės aplinkos apsaugos rėmimo specialiosios programos 2019 m. priemonių vykdymo ataskaitos (toliau - Ataskaita) tikslas – pateikti išsamią informaciją apie savivaldybės aplinkos apsaugos rėmimo specialiosios programos (toliau – SAARP) finansavimo šaltinius, gautas lėšas, jų panaudojimą bei nepanaudotų lėšų likučius.

2019 m. SAARP programai buvo surinkta 60 567 Eur, 2018 m. likutis buvo 43624 Eur, bendras programos biudžetas su 2018 m. likučiu – 104 191 Eur (buvo planuotas su likučiu – 93 593 Eur).

 Iš viso 2019 m. Savivaldybės aplinkos apsaugos rėmimo specialiosios programos priemonėms vykdyti buvo panaudota 62 034 Eur, iš jų: 3 589 Eur - Savivaldybės visuomenės sveikatos rėmimo specialiajai programai vykdyti; 29 508 Eur - priemonėms, kurioms finansuoti naudojamos lėšos, surinktos už medžiojamųjų gyvūnų išteklių naudojimą; 28 937 Eur - kitoms aplinkosauginėms priemonėms.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis ir Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, patvirtinto aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos: įgyvendintos LR aplinkos ministro 2011 m. kovo 4 d. įsakymo Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ nuostatos.

Neigiamos **-** nėra.

**4. Priemonės sprendimui įgyvendinti**

Savivaldybės tarybos sprendimu patvirtinta ataskaita bus pateikta Aplinkos apsaugos departamentui prie Aplinkos ministerijos.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra

**6. Vykdytojai, įvykdymo terminai**

Statybos ir žemės ūkio skyrius, ataskaita pateikti iki 2019 m. kovo 1 d.